Homogenizácia je výrobný proces, pri ktorom sa veľké častice mliečneho tuku rozptýlia na malinké tukové čiastočky. Vďaka tomu sa pri mlieku vo fľaši počas záručnej doby neusadí na povrchu škrupina tuku. Homogenizácia má aj pozitívny vplyv na fermentované výrobky, ako sú jogurty, zakysané mlieko, kefír, kyslá smotana a jogurtové nápoje.  V nich sa vďaka tejto úprave v priebehu záručnej doby nebude na povrchu uvoľňovať veľké množstvo tekutiny – srvátky. Homogenizácia v žiadnom prípade neznižuje výživovú hodnotu výrobku, ani výrobok nekonzervuje.